[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 6.11.2007

COM(2007) 689 τελικό

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ

ΜΗΧΑΝΙΣΜΟΣ ΠΡΟΕΝΤΑΞΙΑΚΗΣ ΒΟΗΘΕΙΑΣ (IPA) ΠΟΛΥΕΤΕΣ ΕΝΔΕΙΚΤΙΚΟ ΔΗΜΟΣΙΟΝΟΜΙΚΟ ΠΛΑΙΣΙΟ ΓΙΑ ΤΗ ΔΙΕΤΙΑ 2009-2011

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ

ΜΗΧΑΝΙΣΜΟΣ ΠΡΟΕΝΤΑΞΙΑΚΗΣ ΒΟΗΘΕΙΑΣ (IPA)ΠΟΛΥΕΤΕΣ ΕΝΔΕΙΚΤΙΚΟ ΔΗΜΟΣΙΟΝΟΜΙΚΟ ΠΛΑΙΣΙΟ ΓΙΑ ΤΗ ΔΙΕΤΙΑ 2009-2011

Εισαγωγή

Το πολυετές ενδεικτικό δημοσιονομικό πλαίσιο για τον Μηχανισμό Προενταξιακής Βοήθειας (IPA) αποβλέπει στην παροχή πληροφοριών σχετικά με την ενδεικτική κατανομή του συνολικού κονδυλίου IPA που προτείνει η Επιτροπή, σύμφωνα με το άρθρο 5 του κανονισμού (ΕΚ) αριθ. 1085/2006 (κανονισμός IPA). Το εν λόγω πολυετές ενδεικτικό δημοσιονομικό πλαίσιο λειτουργεί ως σύνδεσμος μεταξύ του πολιτικού πλαισίου που καθορίζεται στη δέσμη για τη διεύρυνση και της διαδικασίας του προϋπολογισμού. Η ενδεικτική κατανομή που προτείνεται στο πολυετές ενδεικτικό δημοσιονομικό πλαίσιο λαμβάνεται υπόψη στα έγγραφα ενδεικτικού πολυετούς σχεδιασμού, που καταρτίζονται για καθεμία από τις δικαιούχους χώρες και για τα προγράμματα πολλαπλών δικαιούχων, δυνάμει των οποίων παρέχεται η προενταξιακή βοήθεια.

Το πολυετές ενδεικτικό δημοσιονομικό πλαίσιο βασίζεται σε αναπροσαρμοζόμενο ανά τριετία κύκλο προγραμματισμού. Υπό κανονικές συνθήκες, ένα πολυετές ενδεικτικό δημοσιονομικό πλαίσιο για τα έτη N, N+1 και N+2 υποβάλλεται εντός του τελευταίου τριμήνου του έτους N-2, στο πλαίσιο της δέσμης για τη διεύρυνση, δεδομένου ότι αποτελεί πρόταση για τη μετατροπή, σε δημοσιονομικούς όρους, των πολιτικών προτεραιοτήτων που καθορίζονται στην ίδια τη δέσμη, τηρουμένου του δημοσιονομικού πλαισίου. Το πρώτο πολυετές ενδεικτικό δημοσιονομικό πλαίσιο που κάλυψε την περίοδο 2008-2010 (και περιελάμβανε επίσης ποσά για το 2007), υιοθετήθηκε στις 8 Νοεμβρίου 2006. Το παρόν, δεύτερο κατά σειρά, πολυετές ενδεικτικό δημοσιονομικό πλαίσιο αφορά το διάστημα 2009-2011. Το πλαίσιο αυτό αναφέρει την κατανομή του συνολικού κονδυλίου για την προενταξιακή βοήθεια, ανά χώρα και ανά συνιστώσα κατά το διάστημα αυτό και, συγχρόνως, παρέχει στοιχεία για το συνολικό κονδύλιο που προορίζεται για τα περιφερειακά και τα οριζόντια προγράμματα, καθώς και για τα ποσά που αφιερώνονται στις δαπάνες στήριξης.

Οι γενικές πολιτικές προενταξιακές προτεραιότητες καθορίζονται στις εταιρικές σχέσεις προσχώρησης και στις ευρωπαϊκές εταιρικές σχέσεις, στις ετήσιες εκθέσεις προόδου ανά χώρα και στο έγγραφο στρατηγικής για τη διεύρυνση, που συναποτελούν τη δέσμη για τη διεύρυνση που υποβάλλεται ετησίως στο Συμβούλιο και το Ευρωπαϊκό Κοινοβούλιο.

Στρατηγικός χρηματοδοτικός προγραμματισμός

1. Κατανομή των κεφαλαίων μεταξύ των διαφόρων χωρών

Το σημείο αφετηρίας για τις χορηγήσεις το 2007 ήταν η δέσμευση της Επιτροπής να εξασφαλίσει ότι καμία δικαιούχος χώρα δεν θα λάβει λιγότερα κεφάλαια το 2007 σε σχέση με το 2006 και, επιπλέον, ότι η Βοσνία-Ερζεγοβίνη και η Αλβανία δεν θα λάβουν λιγότερα κεφάλαια από τον ετήσιο μέσο όρο χρηματοδότησης που έλαβαν μεταξύ του 2004 και του 2006. Το τελευταίο αυτό σημείο οφείλεται στο γεγονός ότι η χρηματοδότηση των εν λόγω χωρών είχε συγκεντρωθεί στο 2004.

Από το 2008 και μετά, τα ποσά έχουν υπολογιστεί με βάση τις κατά κεφαλή χορηγήσεις που αναφέρθηκαν στο παρελθόν ως έμμεσος δείκτης των αναγκών και του αντικτύπου. Στο πλαίσιο του σημερινού δημοσιονομικού πλαισίου, οι χώρες των Δυτικών Βαλκανίων πρέπει να βελτιώσουν τη θέση τους σε σχέση με το δείκτη αυτό, υπερβαίνοντας το μέσο όρο των 23 ευρώ κατά κεφαλή (σε τιμές 2004) που ελήφθησαν κατά το διάστημα 2004-2006 δυνάμει του προγράμματος CARDS. Σύμφωνα με το πολυετές ενδεικτικό δημοσιονομικό πλαίσιο 2008-2010, όλες οι χώρες των Δυτικών Βαλκανίων θα έχουν επιτύχει το στόχο αυτό έως το 2010 το αργότερο. Τα ποσά για τα Δυτικά Βαλκάνια το 2011 διατηρούν τα επίπεδα αυτά για κάθε χώρα.

Για την Κροατία και την Πρώην Γιουγκοσλαβική Δημοκρατία της Μακεδονίας, υποψήφιες χώρες, προβλέπεται να προστεθεί κονδύλιο άνω των 30 ευρώ κατά κεφαλή (σε τιμές του 2004) εντός του 2008. Όσον αφορά την Κροατία, το επίπεδο αυτό θα διατηρηθεί για όλο το διάστημα 2009-2011. Για την Πρώην Γιουγκοσλαβική Δημοκρατία της Μακεδονίας, η κατά κεφαλή χρηματοδότηση εξακολουθεί να αυξάνει, ώστε να διασφαλιστεί το ελάχιστο επίπεδο των κεφαλαίων που απαιτούνται για την καλύτερη δυνατή ενίσχυση της διοικητικής ικανότητας, ανεξάρτητα από το μέγεθος της χώρας.

Όσον αφορά την Τουρκία, λαμβανομένου υπόψη του μεγέθους και της ικανότητας απορρόφησης της χώρας αυτής, προβλέπεται σταδιακή αύξηση της κατά κεφαλή βοήθειας κατά το διάστημα 2007-2011.

Κατά την κατανομή των κεφαλαίων, ελήφθησαν υπόψη οι ανάγκες και οι ικανότητες απορρόφησης κάθε μεμονωμένης χώρας.

2. Κατανομή μεταξύ των διαφόρων συνιστωσών

Κατά την κατανομή των χορηγήσεων μεταξύ των συνιστωσών, ελήφθη δεόντως υπόψη ο βαθμός προετοιμασίας των συστημάτων αποκεντρωμένης διαχείρισης που απαιτούνται για την εφαρμογή των συνιστωσών III, IV και V στις σημερινές υποψήφιες χώρες, καθώς και η ανάγκη προσαρμογής των χρηματοδοτήσεων δυνάμει της συνιστώσας ΙΙ - δεδομένου ότι η συνιστώσα αυτή αφορά τη διασυνοριακή συνεργασία με τα κράτη μέλη - προς τις ισοδύναμες χρηματοδοτήσεις δυνάμει του Ευρωπαϊκού Ταμείου Περιφερειακής Ανάπτυξης (ΕΤΠΑ) για το κεφάλαιο 1β.

Παρουσίαση των ποσών

Στον ακόλουθο πίνακα τα ανωτέρω ποσά αναφέρονται σε τρέχουσες τιμές και σε ευρώ . Ο πίνακας απεικονίζει τα κονδύλια ανά χώρα και ανά συνιστώσα, καθώς και τα ποσά που προορίζονται για τα περιφερειακά και τα πολυεθνικά προγράμματα και για τις δαπάνες στήριξης. Σύμφωνα με την τρέχουσα πρακτική, τα κεφάλαια που προορίζονται για το Κοσσυφοπέδιο απεικονίζονται χωριστά[1] και θα αποτελέσουν αντικείμενο χωριστού εγγράφου ενδεικτικού πολυετούς προγραμματισμού. Τα ποσά για το 2007 και το 2008 έχουν συμπεριληφθεί χάριν ευκολίας.

Δαπάνες στήριξης

Το κονδύλιο αυτό καλύπτει τα διοικητικά έξοδα που συνδέονται άμεση με την εφαρμογή του IPA. Το 2007 και το 2008 καλύπτει επίσης τα διοικητικά έξοδα που συνδέονται με τη σταδιακή κατάργηση των προηγούμενων προενταξιακών χρηματοδοτήσεων, ιδίως για τη Βουλγαρία και τη Ρουμανία.

Χορηγήσεις στα περιφερειακά και οριζόντια προγράμματα

Ο κανονισμός IPA προβλέπει την ενίσχυση του συντονισμού μεταξύ των χορηγών βοήθειας, ιδίως με τα διεθνή χρηματοπιστωτικά ιδρύματα, ούτως ώστε να αυξηθεί όσο το δυνατό περισσότερο ο αντίκτυπος των επιχορηγήσεων. Ο μηχανισμός χρηματοδότησης που ισχύει σήμερα στον τομέα της ενεργειακής αποδοτικότητας θα επεκταθεί περαιτέρω στα Δυτικά Βαλκάνια. Η συνεργασία με το Ευρωπαϊκό Ταμείο για τη Νοτιοανατολική Ευρώπη θα εξακολουθήσει να αποτελεί κίνητρο για τις ιδιωτικές επενδύσεις (των μικροεπιχειρήσεων και των ΜΜΕ) και θα θεσπιστεί νέος μηχανισμός για τις υποδομές, σε συνεργασία με την ΕΤΕπ και άλλα χρηματοπιστωτικά ιδρύματα, ούτως ώστε να προωθηθούν οι επενδύσεις στους τομείς των μεταφορών, της ενέργειας, του περιβάλλοντος και του κοινωνικού τομέα. Ένας χρηματοδοτικός μηχανισμός υπέρ της κοινωνίας των πολιτών θα χρηματοδοτηθεί από τα περιφερειακά και εθνικά προγράμματα.

Η χρηματοδότηση των προσωρινών πολιτικών διοικήσεων θα συνεχιστεί το 2008, ιδίως για την Αποστολή των Ηνωμένων Εθνών στο Κοσσυφοπέδιο και το Γραφείο του Ύπατου Εκπροσώπου στη Βοσνία-Ερζεγοβίνη.

Πολυετές ενδεικτικό δημοσιονομικό πλαίσιο: κατανομή του κονδυλίου για το μηχανισμό προενταξιακής βοήθειας για το διάστημα 2009-2011, ανά χώρα και ανά συνιστώσα

Χώρα | Συνιστώσα | 2007 | 2008 | 2009 | 2010 | 2011 |

ΚΡΟΑΤΙΑ | Βοήθεια για τη μεταβατική περίοδο και τη θεσμική ανάπτυξη | 49 611 775 | 45 374 274 | 45 601 430 | 39 483 458 | 39 959 128 |

Διασυνοριακή συνεργασία | 9 688 225 | 14 725 726 | 15 898 570 | 16 216 542 | 16 540 872 |

Περιφερειακή ανάπτυξη | 45 050 000 | 47 600 000 | 49 700 000 | 56 800 000 | 58 200 000 |

Ανάπτυξη ανθρώπινων πόρων | 11 377 000 | 12 700 000 | 14 200 000 | 15 700 000 | 16 000 000 |

Ανάπτυξη της υπαίθρου | 25 500 000 | 25 600 000 | 25 800 000 | 26 000 000 | 26 500 000 |

Σύνολο | 141 227 000 | 146 000 000 | 151 200 000 | 154 200 000 | 157 200 000 |

ΠΡΩΗΝ ΓΙΟΥΓΚΟΣΛΑΒΙΚΗ ΔΗΜΟΚΡΑΤΙΑ ΤΗΣ ΜΑΚΕΔΟΝΙΑΣ | Βοήθεια για τη μεταβατική περίοδο και τη θεσμική ανάπτυξη | 41 641 613 | 39 922 001 | 38 128 499 | 36 317 068 | 34 503 410 |

Διασυνοριακή συνεργασία | 4 158 387 | 5 277 999 | 5 571 501 | 5 682 932 | 5 796 590 |

Περιφερειακή ανάπτυξη | 7 400 000 | 12 300 000 | 20 800 000 | 29 400 000 | 35 000 000 |

Ανάπτυξη ανθρώπινων πόρων | 3 200 000 | 6 000 000 | 7 100 000 | 8 400 000 | 9 400 000 |

Ανάπτυξη της υπαίθρου | 2 100 000 | 6 700 000 | 10 200 000 | 12 500 000 | 14 000 000 |

Σύνολο | 58 500 000 | 70 200 000 | 81 800 000 | 92 300 000 | 98 700 000 |

ΤΟΥΡΚΙΑ | Βοήθεια για τη μεταβατική περίοδο και τη θεσμική ανάπτυξη | 256 702 720 | 250 165 819 | 233 200 653 | 211 312 664 | 230 620 919 |

Διασυνοριακή συνεργασία | 2 097 280 | 8 834181 | 9 399 347 | 9 587 336 | 9 779 081 |

Περιφερειακή ανάπτυξη | 167 500 000 | 173 800 000 | 182 700 000 | 238 100 000 | 291 400 000 |

Ανάπτυξη ανθρώπινων πόρων | 50 200 000 | 52 900 000 | 55 600 000 | 63 400 000 | 77 600 000 |

Ανάπτυξη της υπαίθρου | 20 700 000 | 53 000 000 | 85 500 000 | 131 300 000 | 172 500 000 |

Σύνολο | 497 200 000 | 538 700 000 | 566 400 000 | 653 700 000 | 781 900 000 |

ΑΛΒΑΝΙΑ | Βοήθεια για τη μεταβατική περίοδο και τη θεσμική ανάπτυξη | 54 318 790 | 61 111 756 | 70 917 079 | 82 711 421 | 84 301 650 |

Διασυνοριακή συνεργασία | 6 681 210 | 9 588 244 | 10 282 921 | 10 488 579 | 10 698 350 |

Σύνολο | 61 000 000 | 70 700 000 | 81 200 000 | 93 200 000 | 95 000 000 |

ΒΟΣΝΙΑ-ΕΡΖΕΓΟΒΙΝΗ | Βοήθεια για τη μεταβατική περίοδο και τη θεσμική ανάπτυξη | 58 136 394 | 69 854 783 | 83 892 254 | 100 688 099 | 102 681 861 |

Διασυνοριακή συνεργασία | 3 963 606 | 4 945 217 | 5 207 746 | 5 311 901 | 5 418 139 |

Σύνολο | 62 100 000 | 74 800 000 | 89 100 000 | 106 000 000 | 108 100 000 |

ΜΑΥΡΟΒΟΥΝΙΟ | Βοήθεια για τη μεταβατική περίοδο και τη θεσμική ανάπτυξη | 27 490 504 | 28 112 552 | 28 632 179 | 29 238 823 | 29 843 599 |

Διασυνοριακή συνεργασία | 3 909 496 | 4 487 448 | 4 667 821 | 4 761 177 | 4 856 401 |

Σύνολο | 31 400 000 | 32 600 000 | 33 300 000 | 34 000 000 | 34 700 000 |

ΣΕΡΒΙΑ | Βοήθεια για τη μεταβατική περίοδο και τη θεσμική ανάπτυξη | 181 496 352 | 179 441 314 | 182 551 643 | 186 206 679 | 189 956 810 |

Διασυνοριακή συνεργασία | 8 203 648 | 11 458 686 | 12 248 357 | 12 493 321 | 12 743 190 |

Σύνολο | 189 700 000 | 190 900 000 | 194 800 000 | 198 700 000 | 202 700 000 |

ΚΟΣΣΥΦΟΠΕΔΙΟ[2],[3] | Βοήθεια για τη μεταβατική περίοδο και τη θεσμική ανάπτυξη | 68 300 000 | 121 993 920 | 63 339 798 | 64 484 594 | 65 828 286 |

Διασυνοριακή συνεργασία | 0 | 2 706 080 | 2 760 202 | 2 815 406 | 2 871 714 |

Σύνολο | 68 300 000 | 124 700 000 | 66 100 000 | 67 300 000 | 68 700 000 |

Σύνολο για τα εθνικά προγράμματα | 1 109 427 000 | 1 248 600 000 | 1 263 900 000 | 1 399 400 000 | 1 547 000 000 |

Σύνολο για τα εθνικά προγράμματα | 1 109 427 000 | 1 248 600 000 | 1 263 900 000 | 1 399 400 000 | 1 547 000 000 |

Περιφερειακά και οριζόντια προγράμματα | 108 980 000 | 140 700 000 | 160 000 000 | 157 700 000 | 160 800 000 |

ΔΙΟΙΚΗΤΙΚΑ ΕΞΟΔΑ | 44 793 000 | 54 000 000 | 56 500 000 | 64 600 000 | 75 000 000 |

ΓΕΝΙΚΟ ΣΥΝΟΛΟ | 1 263 200 000 | 1 433 300 000 | 1 480 400 000 | 1 621 700 000 | 1 782 800 000 |

Τα ποσά εκφράζονται σε ευρώ και σε τρέχουσες τιμές

[1] Σύμφωνα με την Απόφαση 1244 του Συμβουλίου Ασφαλείας των Ηνωμένων Εθνών

[2] Σύμφωνα με την Απόφαση 1244 του Συμβουλίου Ασφαλείας των Ηνωμένων Εθνών

[3] Στη διορθωτική επιστολή της αριθ. 1 στο σχέδιο προϋπολογισμού για το 2008, η Επιτροπή πρότεινε, στο πλαίσιο μεγαλύτερης κινητοποίησης των νέων κεφαλαίων υπέρ της σταθερότητας και της ανάπτυξης στο Κοσσυφοπέδιο, να αυξηθεί κατά 60 εκατ. ευρώ η χρηματοδότηση IPA που προορίζεται για το Κοσσυφοπέδιο το 2008. Στον παρόντα πίνακα, λαμβάνεται υπόψη η αύξηση αυτή του κονδυλίου για το 2008 όσον αφορά το Κοσσυφοπέδιο.